kardosdrur/scandi-wiki huggingface dataset:
Rasmus Jønsson

Rasmus Jønsson (født 29. december 1970) er en dansk journalist, politisk kommentator og ekstern lektor i politisk kommunikation ved Roskilde Universitet. Jønsson er uddannet cand.comm. fra Roskilde Universitet. Han var fra maj 2007 til januar 2008 spindoktor for Ny Alliance, men driver i dag PR-firmaet New Deals sammen med Michael Jeppesen. 

Tidligere har Jønsson været gæstevært på radioprogrammet P1 Debat, ligesom han ofte fungerer som politisk kommentator i medierne.

Rasmus Jønsson havde en fremtrædende rolle i Christoffer Guldbrandsens film om Ny Alliance, Dagbog fra Midten.

Eksterne henvisninger 
 New Deals' hjemmeside 

Journalister fra Danmark
Ansatte ved Roskilde Universitet
Audi A6 allroad quattro

Audi allroad quattro (fra 2006 Audi A6 allroad quattro) er en SUV-udgave af Audi A6 Avant. Den adskiller sig fra den normale A6 Avant gennem det standardmæssige permanente firehjulstræk med luftaffjedring, større frihøjde og beskyttede stænklapper for og bag. Med niveaureguleringen kan frihøjden indstilles i fire trin (C5). I højeste niveau er frihøjden 20,8 centimeter på C5 og 18,5 centimeter på C6. Ved højere hastigheder sænkes niveauet automatisk for at mindske luftmodstanden.

Første generation af allroad quattro (C5) kunne som ekstraudstyr bestilles med fordelergearkasse (Low Range).

allroad quattro's konkurrenter er hovedsageligt Subaru Outback og Volvo XC70.

Motorer

allroad quattro C5 (1999−2005) 

Den første allroad quattro kom på markedet i 1999 og var baseret på den dengang aktuelle A6, og fandtes i første omgang med V6-benzinmotoren på 2,7 liter med 250 hk og V6-dieselmotoren på 2,5 liter med 180 hk. I 2003 kom V8-benzinmotoren på 4,2 liter med 300 hk og V6-dieselmotoren på 2,5 liter med 163 hk.

Tekniske specifikationer

A6 allroad quattro C6 (2006−2008) 

To år efter den nye A6 kom den nye model, nu benævnt Audi A6 allroad quattro, på markedet. Fra starten af fandtes modellen med følgende motorer:

A6 allroad quattro C6 (facelift, 2008−2011) 
Samtidig med faceliftet af den almindelige A6 blev også allroad quattro faceliftet i slutningen af 2008. Udover designændringer blev også motorerne modificeret og 3,0 TFSI tilføjet modelprogrammet:

Kilder 
 Audi allroad quattro instruktionsbog, maj 2003
 Audi A6 allroad quattro instruktionsbog, maj 2007
 AUDI Allroad – autoevolution (engelsk)
 Audi Deutschland > Modelle > A6 > Technische Daten und Anleitung (tysk)

Eksterne henvisninger 

Allroad quattro
Øvre mellemklassebiler
SUV'er
Biler introduceret i 1999
Biler fra 1990'erne
Biler fra 2000'erne
Biler fra 2010'erne
Stationcars
Vismes

Vismes er en fransk kommune, beliggende i departementet Somme samt i regionen Picardie. Vismes er lokalt kaldet "Vismes-au-Val" eller "Vismes Mont" (på grund af tilstedeværelsen af et slot Mound).

Geografi

Placering 
Byen er beliggende langs åen Vimeuse.

Byen selv er opdelt i to dele, Vismes fra oven eller Vismes Mont (på grund af tilstedeværelsen af de middelalderlige mure) og fra neden Vismes Vismes eller Val. I landsbyen Plouy, ligger en slotshøj fra det attende århundrede, opført af den sidste baron.

Toponymi 
Det mest sandsynlige forklaring på navnets betydning er, at det stammer fra den å, som løber gennem byen. Navnet på denne er givet af romerne og stammer fra "Via Maris", der betyder på vej mod havet.

Historie 
Byen er opstået om en borg, der er opført i 1066 af en vis Théobald Fretel af Vismes. Vismes blev ophøjet til baroni i 1320.

Erhverv 
Vismes er en by der lever af landbrug og husdyr.

Våben 
Quartered 1 til 4 og tre guld bands azur au kok du anden seedet blomst-de-lis af feltet ved 2 azurblåt fragt eller sås om ovenlys af blomst-de-lis af samme på 3 sølv Chevron gules ACC overstyrmand to gyldne stjerner og en voksende kanten af det samme. Crest: en ørn éployée sand Tenants: to engle naturlige Motto: Jeg stræber Stempel: Crown of Baron eller Count.

Kilder 
 Vismes på Larousse 
 familien Vismes på Gallica
 Ponthieu til Korstogene 

 Indeslutning af Picardy Lucien Grou éd.1992 og (i) John Palmer: Fra Vismes, en ædel fransk familie (1986) og Roland Delguste af Vismes: Fra Vismes, ni hundrede år lange historie har et navn, 1987, ed. R. Ibrahim, ()
 René de Belleval:Noble-de Ponthieu Vimeu V.2 p294 (1876)-PONTHIEU TIL korstogene – ved René DE BELLEVAUX – 1867
 Philippe Dayre af Mailhol:-Historisk og Heraldisk Ordbog af den franske adel Page 778 (2001)
André François Joseph Hauterives Borel, Georges de Morant, Rev Albert, Howard Horace Angerville:
-Årbogen af adelen i Frankrig og Europa (1865 og 1883)
Ernest Prarond:
-Cartulaire County Ponthieu (Frankrig, 1897
H. Lamant:
Våben-Almindelige og franske adel. (fra 1975) Page, bind mv: 5, 154-8 Cote BNF : 8 ° Lm1. 270
Tisseron:
Annales-historiske, biografiske og adelen. Paris, 1867-1908, serie i fol., T. Side 41-54, bind, etc: 3 [G. 1145 Cote B.n.F. : G. 1143-1148 (19)
Mémoires de la Société des antikviteter de Picardie, Side 299 (Udgivet i 1858) ældste Udskrivning Lemer
Se også René de Belleval, 'Les fiefs og lordships af Ponthieu og Vimeu. Test transmission siden år 1000, indtil 1789 «, udgivet af Montfort, Brionne, meddelelse af Plouy, p.259. Philippe Seydoux, Gentilhommière i Picardiet. Ponthieu og Vimeu, udgaver af Morande, 2002, meddelelse til Plouy Vismes, P.119-120.

Eksterne henvisninger 

 Vismes på IGN
 Vismes på INSEE 
 Vismes på webstedet for quid 
 Om Vismes på Viamichelin 
 foto af slottet Mound af Vismes
 http://vismes.unblog.fr

Byer i Somme
Gjerrild Klint

Gjerrild Klint er en op til 20 meter høj og næsten 2 kilometer lang klint der ligger på Djurslands nordøstlige kyst til Kattegat, ca. 2.5 km nordøst for landsbyen Gjerrild. 

Gjerrild Klints ældste lag går tilbage til næstsidste istid, Saale-istiden der sluttede for cirka 128.000 år siden. De yngste lag er fra seneste istid, Weichsel-istiden, der havde  sit højdepunkt omkring 18.000 f.Kr. Selv om den ligger lige nord for kalkklinterne Karleby- og Sangstrup Klinter  er det en helt anden geologisk struktur, der udelukkende er  opbygget af aflejringer fra istiden.

Kystlinjen
Gjerrild Klint markerer overgangen fra Norddjurslands fladvandede, sandede og vadehavslignende kystlinje, der begynder ved Randers Fjord og slutter ved Gjerrild Klint. Med Gjerrild Klint starter Djurslands karakteristiske østvendte stenkyst, der også  er kendetegnet ved, at det hurtigt bliver dybt. Stenkysten strækker sig 50 km mod syd fra Gjerrild Klint i nord til Gåsehage sydligst på Djursland. Stenkysten bliver afbrudt to steder. Dels af de 4 km lange kalk- og flintklinter ved Karlby og Sangstrup lidt syd for Gjerrild Klint. Disse klinter går nogle steder direkte ud i havet. Ligesom stenkysten bliver afbrudt af 5 km lange Grenaa Strand syd for Grenaa, der er den tilsandede udmunding af Kolindsund til Kattegat. Kolindsund er i dag et landbrugsområde, der ligger ned til to meter under havets overflade, og som indtil pumperne startede i 1870 var en sø, som i middelalderen var sejlbart sund fra Kattegat og 30 km ind i Djursland i retning mod Jylland. I stenalderen fortsatte Kolindsund videre til Randers Fjord, og afskar derved Norddjursland, inklusive Gjerrild-området, som en ø, der lå i Kattegats stenalderhav.

Lystfiskerområde
Ved Gjerrild Klint starter det første af en række gode jagtdykke- og fiskesteder ned langs Djurslands Østkyst. Dette hænger sammen med varierede bundforhold af sten, tang, og småparttier med sand, som udgør levesteder for fisk og fødeemner. Ligeledes stikker Djursland ud i Kattegat, hvilket gør Djurslands østkyst strømrig. Noget der favoriserer vandudskiftning, der ilter vandet. Kombineret med at det bliver dybt tæt på kysten øges fiskemulighederne. Havørred, hornfisk, makrel og flere arter af fladfisk, hører til de fiskearter, der fanges fra Djurslands østkyst.

Ekstene kilder og henvisninger

 Gjerrild Klint Klintprofil i Saale og Weichsel aflejringer på geus.dk (Fra  Geologiske interesseområder en tidligere side fra det nedlagte Århus Amt)
 Om Gjerrild Klint på danmarksstrandguide.dk

Klinter i Danmark
Lokaliteter i Norddjurs Kommune
Det danske Kvadratnet

"Det danske Kvadratnet" er et nationalt system af kvadratnet, som Kort & Matrikelstyrelsen (i dag Styrelsen for Dataforsyning og Effektivisering) og Danmarks Statistik i efteråret 2001 besluttede at etablere i samarbejde. Kvadratnet betegner selve samlingen af kvadratiske celler, mens "celle" anvendes om den enkelte navngivne flade (maskestørrelse på 100 km, 10 km, 1 km, 250 m eller 100 m) i kvadratnettet.

Det danske Kvadratnet er en inddeling af landet der udgør et geografisk referencesystem for oplysninger. Selve inddelingen er meget banal og følger blot koordinater i koordinatsystemet 'EUREF89-UTM32N' som er det mest navndte koordinatsystem for geografiske grunddate i Danmark.

Det geniale i Det danske Kvadratnet er ikke inddelingen som sådan, men derimod navngivningen af de enkelte celler. Enhver celle navngives entydigt som: "cellestørrelse_Nord_Øst" hvor cellestørrelse inkluderer den anvendte enhed (km-/m), Nord samt Øst er de to koordinatkomponenter trunkeret til det antal karakterer der svarer til cellestørrelsen, se ekstern henvisning [1]. Det geniale ligger i at enhver koordinat kan omsættes til et celle-navn, alene ved at trunkerer et passende antal cifre i koordinaterne, og det er derfor ikke nødvendigt af foretage en spatiel (overlay) analyse, for at finde ud af hvilken celle et objekt befinder sig i. Dette kan, i meget væsentlig grad, øge søgehastighed i berørte datasystemer. Denne smarte del af Kvadratnettet er overtaget fra det forudgående "Areal Informations System" fra Miljø- og Energiministeriet, og er udarbejdet af Per Reippuert Kristensen fra Energistyrelsen (i dag SDFE) og Martin Hvidberg fra Danmarks Miljøundersøgelser (i dag AU/Risø).

Danmarks Statistik kan knyttes oplysninger til en celle; oplysninger som ellers ikke er offentligt tilgængelige. Data på et personfølsomt niveau bliver altså samordnet og på den måde anonymiseret inden for kvadratnettets celler, så de kan frigives fx til brug i markedsanalyser. En celle bliver således bærer af  mange oplysninger om personer, familier, husstande eller virksomheder uden at afsløre noget om den enkelte.

Eksterne henvisninger 
 Kvadratnet - Styrelsen for Dataforsyning og Effektivisering  
 Kvadratnet - Danmarks Statistik 
 Information om det danske kvadratnet på dst.dk

Kartografi
Statistik
Hyperredigering

Hyperredigering er redigering og optimering af indhold (særligt tekst), til brug på internettet. Oftest anvendes hyperredigering, når man som person eller virksomhed har materiale fra fx tryksager eller præsentationer, der skal bruges på en hjemmeside.

Baggrund  
Hyperredigering låner hyper fra hypertekst, fordi det handler om indhold på internettet. En vigtig (måske den vigtigste) del af internettet handler om links og forbundne stumper af information, hvilket gør, at indhold til nettet skal håndteres på en anden måde, end tekst i fx tryksager. Redigeringsdelen af hyperredigering henfører til den proces det er at omforme en tekst fra ét medie til brug på nettet.

Basal hyperredigering  
Man kan komme langt med ganske få og enkle guidelines, for at gøre tekster på nettet bedre. De enkle guidelines kaldes basal hyperredigering. Der er også avanceret hyperredigering, hvilket af gode grunde kræver en større indsats, men også har en række fordele. Mange af dem i forhold til usability og hjælp til fx personer med handicap og andre minoritetsgrupper.

For at kunne hyperredigere en tekst forudsættes det, at teksten har været igennem grundlæggende korrektur for tegnsætning, stave- og slåfejl og korrekt sprogbrug.

Opdeling, beskæring og overskrifter  
Opmærksomheden og interessen på nettet er flygtig, derfor kræver tekster på nettet langt bedre reducering og strukturering, end tekster i fx magasiner, brochurer og bøger. 

 En lang skal opdeles i mindre afsnit baseret på indhold, detaljer og længde.
 Hyperredaktøren vurderer hvilke afsnit, der kan skæres væk, og hvilke der kan skrives sammen. Hvis afsnit skrives sammen, skal det nye afsnit være kortere end de to afsnit før var tilsammen.
 Afsnittene gives sigende og fængende overskrifter baseret på afsnittenes indhold, men også med hensyn til, hvor i den samlede tekst læseren befinder sig. Således at fx sidste afsnits overskrift indeholder konklusion, afslutning eller lignende relative markeringsord.

Internetteknologi
Hypertekst
Celle (statistik)

En celle er i statistisk øjemed et afgrænset geografisk område på 100 x 100 km, 10 x 10 km, 1 x 1 km, 250 x 250 m eller 100 x 100 m. Med andre ord en lille bid af Danmark. Sammen med rigtig mange andre celler udgør den Det danske Kvadratnet som er etableret i et samarbejde mellem Geodatastyrelsen og Danmarks Statistik.

Celler af denne karakter anvendes fx til at danne en klynge der gør det muligt at trække statistiske oplysninger, som er knyttet til den enkelte celle.
Kartografi
Statistik
Crimée (metrostation)

Crimée er en station på linje 7 i metronettet i Paris, beliggende i 19. arrondissement. Stationen blev åbnet 5. november 1910. 

Stationen har fået sit navn efter området, hvor Krimkrigen (1855-'56) primært blev udkæmpet, idet Crimée er det franske navn på Krim ved Sortehavskysten. I krigen deltog Tyrkiet, Storbritannien, Frankrig og Piemonte i kampene mod russiske tropper. Krigen sluttede med Freden i Paris i 1856. 

I nærheden af stationen ligger blandt andet Canal de l'Ourcq, som ender i Bassin de la Villette (en kunstig indsø), og handelscentret avenue de Flandre.

Trafikforbindelser

Eksterne henvisninger

Metrostationer i 19. arrondissement
Paris Metrolinje 7
Radioaktivität

Radioaktivität kan henvise til flere artikler:
 Radioaktivität (album) – Et musikalbum af den tyske gruppe Kraftwerk
 Radioaktivität (sang) – Titelnummeret på albummet Radioaktivität.
Feldkirchen (München)

Feldkirchen er en kommune i Landkreis München (Oberbayern), i den tyske delstat Bayern. Den ligger ved lufthavnen München-Riem, der indtil 1992 var Münchens hovedlufthavn. Kommunen har i de senere år udviklet sig fra en landsby til en forstadskommune til München.

Kommunen ligger ved Heimstettener See, der er en badesø, dannet efter grusgravning i området.

Eksterne henvisninger
Gräfelfing

Gräfelfing er en kommune i Landkreis München (Oberbayern), i den tyske delstat Bayern.

Geografi 
Gräfelfing ligger ved den vestlige udkant at delstatshovedstaden München

Inddeling 
Ud over Gräfelfing ligger i kommunen Lochham , der indtil 1887 var en selvstændig kommune. Lochham ligger nord for motorvejen A96, mens kommunens hovedby Gräfelfing ligger syd for den.

Eksterne henvisninger
Fasta

Fasta var en forening for rollespil, der var baseret i Århus; den blev opløst i 2002. Den var i 1986 ophav til rollespilskongressen Fastaval, som blev arrangeret af foreningen fra 1986 til 2002; ved Fastas opløsning overtog foreningen Alea ansvaret for kongressen. 

Navnet Fasta kom sig af FAntasi-Strategi-TAktik. 

Ud over rollespil havde Fasta også et betragteligt islæt af brætspil, figurspil, samlekortspil m.v.

Rollespil
Ophørt i 2002
Foreninger fra Danmark
Ambrosiansk kirkesang

Ambrosiansk kirkesang, således kaldt efter Ambrosius, havde fra 4. århundrede stor udbredelse i den kristne kirke, indtil den efter 6. århundrede blev afløst og efterhånden ved Romerkirkens indflydelse fortrængt af den såkaldte "gregorianske kirkesang". Om selve den ambrosianske kirkesang, om dens af både samtidige (Augustinus) og senere forfattere meget omtalte, underfulde egenskaber ved vi ikke noget bestemt, da intet deraf er os levnet. At den af biskop Ambrosius i Milano indførte kirkesang har nydt en høj grad af popularitet, og at under hans førerskab de første skridt er gjort i retning af enhed i kirkens musikalske ritus, må anses for givet.

I øvrigt må vi med hensyn til sangens nærmere art og karakter nøjes med hvad vi kan slutte efter de gamle forfatteres udsagn og andre omstændigheder. Rimeligt er det, at Cantus Ambrosianus har haft sit udspring fra den orientalske kirke og haft en lignende ydre form som den antikke græske sang, at altså melodien har været metrisk dannet efter ordene, stået i nøje forbindelse med sprogaccenten. Fremdeles findes hos enkelte forfattere antydninger af, at der som en art forsiringer har været anvendt kromatiske intervaller i den dog uden tvivl ellers væsentlig diatonisk byggede melodi. Det er i disse to retninger, at den ambrosianske kirkesang vel har adskilt sig fra den senere, endnu brugelige "gregorianske".

Almindeligvis bliver den ambrosianske sangs mere folkelige egenskaber, dens evne til at gribe og bevæge masserne, fremhævet; en forfatter fra 14. århundrede, der endnu har hørt denne sang (Radulf af Tongern, d. 1403), kalder den højtidelig og kraftig, den gregorianske derimod mere jævn, enkel og velordnet. Den holdt sig længe i stor yndest, særlig i Milano, hvor endnu fandtes spor af den i begyndelsen af 1900-tallet.

Se også 
 Ambrosiansk lovsang ("Te Deum")

Eksterne henvisninger 
 Angul Hammerich i Salmonsen (Salmonsens Konversationsleksikon, 2. udgave, bd. 1, s. 660)

Noter 

Kirkemusik
Flaxweiler

Flaxweiler (luxembourgsk: Fluessweiler) er en kommune og et byområde i Luxembourg.  Kommunen, som har et areal på 30,17 km², ligger i kantonen Grevenmacher i distriktet Grevenmacher. I 2005 havde kommunen 1.612 indbyggere.

Eksterne henvisninger 

Kommuner i Luxembourg
Grevenmacher

Grevenmacher () er en kommune og en by i Luxembourg.  Kommunen, som har et areal på 16,48 km², ligger i kantonen Grevenmacher i distriktet Grevenmacher. I 2005 havde kommunen 3.966 indbyggere.

Eksterne henvisninger 

Kommuner i Luxembourg
Byer i Luxembourg
Manternach

Manternach er en kommune og et byområde i Luxembourg.  Kommunen, som har et areal på 27,68 km², ligger i kantonen Grevenmacher i distriktet Grevenmacher. I 2005 havde kommunen 1.540 indbyggere. 

Kommuner i Luxembourg
Jeppe Østenkær

Jeppe Dyhrman Østenkær (født 18. januar 1989 i Aalborg) er en dansk fodboldspiller, der siden sommeren 2012 har spillet for 2. division øst-klubben BK Frem som midtbanespiller.

Klubber 
Østenkær fik sin fodboldopdragelse i Saltum IF, inden han som 10-årig i 1999 rykkede til Jetsmark IF.

Jetsmark / Blokhus FC 
I Jetsmark IF fik Østenkær sin debut som senior. I 2005 blev Østenkær den første spiller i klubbens historie der kom fra ungdomsafdelingen, og skrev kontrakt med klubben. Da klubben i sommeren 2008 etablerede eliteoverbygningen Blokhus FC, fulgte Østenkær med.

Efter sæsonen 2010-11 rykkede Blokhus FC op i 1. division for første gang i klubbens historie, efter den var endt på 1. pladsen i 2. division Vest og havde vundet de efterfølgende play-off kampe.

I sommeren 2011 fik Jeppe selskab af sin storebror Rasmus Østenkær, der underskrev en ét-årig kontrakt med Blokhus. Efter sæsonen 2011-12 endte Blokhus FC på sidstepladsen i 1. division, og Østenkær blev klubbens topscorer med syv mål. Han valgte efterfølgende at forlade klubben, da han skulle flytte til København på grund af studier på Copenhagen Business School.

BK Frem 
Jeppe Østenkær valgte sideløbende med studierne til kandidat i finansiering og regnskab, at fortsætte fodboldkarrieren i Boldklubben Frem, der i sommeren 2012 var rykket op i 2. division øst.

Østenkær debuterede for klubben den 12. august 2012, da han spillede hele udekampen mod Svebølle BI på Svebølle Stadion, og samtidig scorede kampens første mål i 3-0 sejren til BK Frem.

Referencer

Eksterne henvisninger 

 Spillerprofil  på BK Frems officielle hjemmeside

Fodboldspillere fra Danmark
Fodboldspillere fra Jetsmark IF
Fodboldspillere fra Jammerbugt FC
Fodboldspillere fra Boldklubben Frem
Personer fra Aalborg
Mertert

Mertert () er en kommune og et byområde i Luxembourg. Kommunen, som har et areal på 15,25 km², ligger i kantonen Grevenmacher i distriktet Grevenmacher. I 2005 havde kommunen 3.365 indbyggere.

Galleri 

Kommuner i Luxembourg
Wormeldange

Wormeldange (luxembourgsk: Wuermeldeng) er en kommune og et byområde i Luxembourg. Kommunen, som har et areal på 17,25 km², ligger i kantonen Grevenmacher i distriktet Grevenmacher. I 2005 havde kommunen 2.283 indbyggere.

Kommuner i Luxembourg
Clervaux

Clervaux (letzeburgsk: Klierf, tysk: Clerf) er en kommune og en by i Luxembourg. Kommunen, som har et areal på 25,49 km², ligger i kantonen Clervaux i distriktet Diekirch. I 2005 havde kommunen 1.892 indbyggere. Byen Clervaux er kantonen Clervaux administrative center.

Galleri

Eksterne henvisninger 

Kommuner i Luxembourg
Byer i Luxembourg
Consthum

Consthum (luxembourgsk: Konstem) er en kommune og et byområde i Luxembourg. Kommunen, som har et areal på 14,95 km², ligger i kantonen Clervaux i distriktet Diekirch. I 2005 havde kommunen 405 indbyggere.

Eksterne henvisninger 

Kommuner i Luxembourg
Heinerscheid

Heinerscheid (luxembourgsk: Hengescht) er en kommune og et byområde i Luxembourg. Kommunen, som har et areal på 33,99 km², ligger i kantonen Clervaux i distriktet Diekirch. I 2005 havde kommunen 1.056 indbyggere.

Eksterne henvisninger 

Kommuner i Luxembourg
Hosingen

Hosingen (luxembourgsk: Housen) er en kommune og et byområde i Luxembourg. Kommunen, som har et areal på 45,28 km², ligger i kantonen Clervaux i distriktet Diekirch. I 2005 havde kommunen 1.628 indbyggere.

Eksterne henvisninger 

Kommuner i Luxembourg
Munshausen

Munshausen (luxembourgsk: Munzen) var tidligere en kommune og et byområde i Luxembourg. Kommunen, som har et areal på 25,57 km², ligger i kantonen Clervaux i distriktet Diekirch. I 2005 havde kommunen 887 indbyggere.

Galleri 

Kommuner i Luxembourg
Troisvierges

Troisvierges (luxembourgsk: Ëlwen) er en kommune og et byområde i Luxembourg. Kommunen, som har et areal på 37,86 km², ligger i kantonen Clervaux i distriktet Diekirch. I 2005 havde kommunen 2.585 indbyggere. 

Kommuner i Luxembourg
Angora (kat)

Angora er en katterace, der blev udviklet i Tyrkiet  og var resultatet af en krydsning mellem rødbrun abyssinier og en chokolademaskeret, lysebrun siameser. Tyrkiske angoras er en af de ældste naturlige katteracer, som stammer fra det centrale Anatolien (det moderne Tyrkiet, Ankara-regionen). Racen er blevet dokumenteret så tidligt som i det 17. århundrede. Racen omtales også nogle gange blot som Angora' eller Ankara-kat'. Den er langhåret og kaldes også oriental longhair, javaneser og mandarin.

Kilder og henvisninger

Katteracer
Weiswampach

Weiswampach (luxembourgsk: Wäiswampech) er en kommune og et byområde i Luxembourg. Kommunen, som har et areal på 35,25 km², ligger i kantonen Clervaux i distriktet Diekirch. I 2005 havde kommunen 1.155 indbyggere. 

Kommuner i Luxembourg
Grasbrunn

Grasbrunn er en kommune i Landkreis München (Oberbayern), i den tyske delstat Bayern, der ligger øst for München.

Geografi 
Kommunen omfatter udover 4 bydele (indbyggertal pr. december 2007).
 Grasbrunn (993 indbyggere)
 Harthausen (833 indbyggere)
 Keferloh (19 indbyggere)
 Möschenfeld (55 indbyggere)
 Neukeferloh (4237 indbyggere)

Nabokommuner 
 Haar (München)
 Putzbrunn
 Vaterstetten
 Zorneding

Eksterne henvisninger
Wincrange

Wincrange (luxembourgsk: Wëntger) er en kommune og et byområde i Luxembourg. Kommunen, som har et areal på 113,36 km², ligger i kantonen Clervaux i distriktet Diekirch. I 2005 havde kommunen 3.504 indbyggere. 

Kommuner i Luxembourg
NATO's flag

NATO's flag er det officielle flag for den internationale forsvarsalliance NATO. Det er opbygget af en marineblå baggrund (Pantone 280) med en hvid kompasrose ovenpå, hvorfra der udgår fire hvide linjer. Flaget blev indført 14. oktober 1953.

Dimensioner 
Ifølge NATO's hjemmeside er flagets dimensioner som følger:
 Længde: 400 (enheder)
 Bredde: 300
 Kompasrose: 150
 Cirklen bag kompasrosen, diamaeter: 115
 Afstand mellem kompasrosen og de fire hvide linjer: 10
 Afstand mellem de hvide linjer og flagets kant: 30

Referencer 

Flag
Flag
Etableret i 1953